รตาพร ทิพย์มนตรี

รตาพร ทิพย์มนตรี (เกิด 19 สิงหาคม พ.ศ. 2535) ชื่อเล่น เบสท์ เป็นนักร้องและนักแสดงชาวไทย เดิมทีเป็นสมาชิกเกิร์ลกรุป ชิลลี่ไวท์ช็อค ค่ายกามิกาเซ่ในเครือบริษัทอาร์เอส ตั้งแต่ปี พ.ศ. 2550–2552 เป็นระยะเวลา 2 ปี

 ประวัติ 
รตาพร ทิพย์มนตรี (ชื่อเล่น: เบสท์) เกิดเมื่อวันที่ 19 สิงหาคม พ.ศ. 2535 เป็นนักแสดง และนักร้องชาวไทย ส่วนใหญ่คนทั่วไปจดจำเธอในฐานะนักร้อง เข้าสู่วงการตั้งแต่วันเด็ก จากการถ่ายแบบ โฆษณา และมีผลงานการแสดงละครโทรทัศน์เรื่อง "จดหมายถึงดวงดาว" ทางช่อง 3 และภาพยนตร์เรื่อง "ฉันรักนาย...ผู้ชายมีองค์" 

ต่อมาได้เข้าสังกัดกามิกาเซ่ ตั้งแต่อายุ 15 ปี เปิดตัวด้วยเพลงรวมศิลปิน เพลง "ขัดใจ" และเป็นหนึ่งในศิลปินเกิร์ลกรุปของทางค่ายในวง Chilli White Choc ในปี พ.ศ. 2550 มีเพลง Chatsanova, Special Friend, เปลี่ยนเป็นพี่ชาย โดยมีเพลงเปิดตัวคือ "Chatsanova" ซึ่งบรรจุอยู่ในอัลบั้ม "ลิปซ์โปรเจกต์ (Lipz Project)" ร่วมกับ มีน-แจม วงซิสก้า และ หวาย-ปัญญาริสา เธียรประสิทธิ์

นอกจากนี้ยังได้ออกอัลบั้มร่วมกับศิลปินกามิกาเซ่อีก 2 ชุดด้วยกัน คืออัลบั้ม "Forward To U" มีเพลง Forward และเพลง รักฉันเรียกว่าเธอ และอัลบั้ม "Friendship Never Ends" มีเพลง เพลงรัก และเพลง เพื่อนกันฉันรักเธอ เมื่อปี พ.ศ. 2551

ในปี พ.ศ. 2552 รตาพรได้ถอนตัวจากการเป็นสมาชิกวงชิลลี่ไวท์ช็อคและกามิกาเซ่ อย่างเต็มตัว พร้อมกับ วรันธร เปานิล หรือ อิ้งค์ เพื่อนรวมวง เนื่องจากทางต้นสังกัดไม่ป้อนงาน และไปศึกษาต่อในระดับอุดมศึกษา ปัจจุบันไม่มีผลงานในวงการบันเทิงแล้ว

ด้านการศึกษา ระดับมัธยมศึกษาจาก โรงเรียนนานาชาติเทรลล์ จากนั้นรตาพรสามารถสอบเทียบเข้าศึกษา และสำเร็จการศึกษาระดับปริญญาตรีจาก คณะสถาปัตยกรรมศาสตร์ สาขาการออกแบบสถาปัตยกรรมศาสตร์ (หลักสูตรนานาชาติ) หรือ International Program in Design and Architecture จุฬาลงกรณ์มหาวิทยาลัย ร่วมรุ่นเดียวกับ ภาณุ จิระคุณ เข้ารับพระราชทานปริญญาบัตร เมื่อวันที่ 11 กรกฎาคม พ.ศ. 2556ชีวประวัติ รตาพร ทิพย์มนตรี

 ผลงานการแสดง 

 ละครโทรทัศน์ 
 ละครเรื่อง จดหมายถึงดวงดาว (พ.ศ. 2544)

 ภาพยนตร์ 
 ภาพยนตร์เรื่อง ฉันรักนาย...ผู้ชายมีองค์ (Miss Queen Thailand) (พ.ศ. 2546)

 มิวสิกวิดีโอ 
 เด็กวุ่นวาย ของวง โฟร์–มด
 ตามใจปาก ของ ขนมจีน
 ปากดี ขี้เหงา เอาแต่ใจ ของ มิล่า
 ผมรักคุณ I luv U ของวง เฟย์ ฟาง แก้ว

 ผลงานเพลง 
 อัลบั้มรวมศิลปิน  
รายละเอียดอัลบั้ม รายชื่อเพลง  ลิปซ์โปรเจกต์
 ปี: พ.ศ. 2550 
 สังกัด: กามิกาเซ่  
 My Space ( หวาย, ชิลลี่ไวท์ช็อค และ ซิสก้า) 
 Chatsanova (ชิลลี่ไวท์ช็อค) 
 Special Friend (ชิลลี่ไวท์ช็อค) 
 เปลี่ยนเป็นพี่ชาย (ชิลลี่ไวท์ช็อค) 
 ตกหลุมรัก Waii (ร่วมคอรัส) 

 อัลบั้มรวมศิลปิน  
รายละเอียดอัลบั้ม รายชื่อเพลง Kamikaze 
 ปี: พ.ศ. 2550  
 ขัดใจ Forward To U 
 ปี: พ.ศ. 2551 (ต้นปี) 
 Forward 
 รักฉันเรียกว่าเธอ Friendship Never Ends 
 ปี: พ.ศ. 2551 (ท้ายปี) 
 เพลงรัก 
 เพื่อนกัน ฉันรักเธอ 

 คอนเสิร์ต  
 ชื่อคอนเสิร์ต วันที่ สถานที่KAMIKAZE THE 5th DESTINY CONCERT (ผู้ร่วมรับชม)13 ตุลาคม  พ.ศ. 2555รอยัล พารากอน ฮอลล์ สยามพารากอน

 อ้างอิง 

หมวดหมู่:ศิลปินสังกัดอาร์เอส
หมวดหมู่:ศิลปินค่ายกามิกาเซ่
หมวดหมู่:บุคคลจากคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย